บอก4 เคล็ดลับช่วยวางแผนคุ้มครองรายได้
1. วางแผนคุ้มครองรายได้จากเงินออม
 ควรออมเงินเอาไว้เผื่อช่วงเวลาที่เศรษฐกิจไม่ดี และตั้งงบประมาณสำรองเอาไว้ใช้ในยามฉุกเฉิน โดยการคำนวณค่าใช้จ่ายเฉลี่ยต่อเดือนของตัวเองและสำรองเงินไว้ตามที่กำหนด ลองเขียนออกมาดูเลยว่ามีค่าใช้จ่ายอะไรบ้างในแต่ละเดือน เช่น
 ค่าเช่าห้อง           5,000 บาท
ค่ากินอยู่             5,000 บาท
ค่าเดินทาง           1,000 บาท
ค่าใช้จ่ายอื่นๆ       5,000 บาท
รวม                 16,000 บาท
นั่นหมายความว่า หากเราเกิดตกงานขึ้นมาแล้วไม่เงินสำรองเลย จะทำให้เราใช้ชีวิตอย่างยากลำบากในช่วงที่กำลังหางานใหม่ ดังนั้น ควรเก็บเงินสำรองอย่างน้อย 3 – 6 เดือนเอาไว้ คิดเป็นประมาณ 48,000 - 96,000 บาท ด้วยการทยอยออมเงินจากรายได้ในแต่ละเดือนให้ครบตามที่กำหนด
Tip การออม
เราควรเลือกรูปแบบการเก็บเงินสำรองฉุกเฉินที่มีความปลอดภัยและมีสภาพคล่องสูง เช่น เงินฝากออมทรัพย์ หรือกองทุนรวมตลาดเงินที่นอกจากจะได้รับดอกเบี้ยสูงกว่าเงินฝากออมทรัพย์แล้ว ยังมีสภาพคล่องสูงกว่าบัญชีเงินฝากประจำ สนใจเปิดบัญชีกองทุนรวม >> คลิกที่นี่

2. วางแผนคุ้มครองรายได้ด้วยการลงทุน
คงเป็นเรื่องยากสำหรับมนุษย์เงินเดือนหลายๆ คนที่จะแบ่งเวลาไปประกอบอาชีพอื่น แต่เราสามารถให้เงินทำงานแทนเราได้ด้วยการนำเงินออมที่มีอยู่มาลงทุนในกองทุนรวมหุ้นหรือกองทุนรวมอสังหาริมทรัพย์ที่มีการจ่ายเงินปันผล อย่างน้อยเวลาตกงานจะได้มีเงินสดเอาไว้ใช้ยังชีพ หรือถ้ามีความรู้และประสบการณ์มากพอ ก็อาจหาโอกาสลงทุนในหุ้นของบริษัทที่มีความมั่นคงและมีศักยภาพในการเติบโตต่อไปในอนาคต เพื่อให้เงินลงทุนของเราเติบโตไปพร้อมกับกิจการด้วย

3. ใช้สิทธิเงินทดแทนรายได้จากกองทุนประกันสังคม
หากเราจ่ายเงินสมทบมาแล้วไม่น้อยกว่า 6 เดือน ภายในระยะเวลา 15 เดือนก่อนการว่างงาน (ถูกเลิกจ้างหรือลาออกหรือสิ้นสุดสัญญาจ้างตามกำหนดระยะเวลา) โดยไม่มีความผิดตามกฎหมาย กองทุนประกันสังคมจะจ่ายเงินทดแทนให้ โดยเราต้องยื่นขึ้นทะเบียนว่างงานที่สำนักงานจัดหางานของรัฐ ภายใน 30 วัน หลังจากถูกเลิกจ้างหรือลาออกจากงาน โดยมีเกณฑ์การได้รับเงินทดแทนดังนี้

4. ใช้สิทธิเงินชดเชยรายได้จาก >> พรบ.คุ้มครองแรงงาน (ฉบับที่ 7) พ.ศ. 2562 
ในการตกงานและเลิกจ้างโดยที่เราไม่ได้ลาออกเองโดยสมัครใจนั้น จะได้รับการคุ้มครองจากกฎหมายแรงงานอยู่แล้ว สามารถตกลงกับนายจ้างเพื่อขอรับเงินชดเชยได้ตามอายุการทำงานดังนี้
การวางแผนคุ้มครองรายได้สามารถทำได้หลายทาง ตั้งแต่การวางแผนเงินออมและเงินฉุกเฉินของตัวเอง การมีรายได้ที่มากกว่า 1 ทาง รวมถึงการเป็นสมาชิกกองทุนประกันสังคม และการใช้สิทธิตามกฎหมายของ พรบ.คุ้มครองแรงงาน เพราะฉะนั้น อย่าลืมวางแผนทางการเงินเพื่อคุ้มครองรายได้เมื่อต้องประสบภาวะวิกฤติของชีวิต
 
ตลาดการเงิน & ผลิตภัณฑ์และบริการทางการเงิน,ความรู้ทางการเงิน